Soalan :

Kamu terbaca iklan tentang penerbitan baru beberapa buah buku cerita dalam surat khabar. Tuliskan sepucuk surat kepada pengurus pemasaran untuk memesan buku-buku tersebut.

Contoh Jawapan :

Kampung Tanjung Alir,

22000, Jerteh,

Terengganu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pengurus Pemasaran,

Penerbitan Pelangi Sdn. Bhd.,

64 & 66, Jalan Pingai,

80400, Johor Bahru.                                                            14 OKTOBER 1998

Tuan,

Memesan Buku

Merujuk kepada perkara di atas, saya Ummu Atiyah Bt. Abd. Fatah telah terbaca iklan dalam akhbar tentang beberapa buah buku cerita terbitan syarikat tuan.

2.     Sehubungan itu, saya ingin memesan beberapa buah buku cerita tersebut seperti berikut :

**Bil.     Judul Buku                                  Kuantiti                   Harga Seunit**

      1.      Misteri Kapal Tenggelam                 1                          RM 3.60

      2.      Misteri Patung George                    1                          RM 3.60

      3.      Rahsia Rumah Tua                         2                          RM 4.00

**Jumlah                     RM 11.20**

3.     Sehubungan dengan itu, saya sertakan kiriman wang pos bernombor 107 yang bernilai RM 11.20. Saya berharap agar pihak tuan dapat menyegerakan hantaran buku tersebut. Kerjasama daripada pihak tuan amat saya hargai.

Sekian, terima kasih.

Yang benar,

( UMMU ATIYAH BT. ABD. FATAH )

Sebagai Setiausaha Persatuan Bahasa Melayu, kamu dikehendaki menulis sepucuk surat kepada Guru Besar untuk memohon kebenaran mengadakan lawatan ke pameran buku.

Persatuan Bahasa Melayu,

Sekolah Kebangsaan Darau,

22000, Jerteh,

Terengganu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Guru Besar,

Sekolah Kebangsaan Darau,

22000, Jerteh,

Terengganu.                                                                            15 OKTOBER 1998

Tuan,

Memohon Kebenaran Membuat Lawatan

Dengan segala hormatnya di maklumkan bahawa Persatuan Bahasa Melayu Sekolah Kebangsaan Darau akan mengadakan lawatan ke pameran buku yang bertempat di Kampung Raja, Besut.

2.     Surat kebenaran ibu bapa telah diedarkan  dan sudah pun  mendapat jawapannya. Sehubungan dengan itu, kami ingin memohon kebenaran daripada tuan untuk ke pameran tersebut.

  Untuk makluman tuan, berikut adalah butir-butir lawatan kami :

                        Tarikh : 17.10.1998

                        Masa   : 10.00 pagi

                        Ahli     : 21 orang termasuk 2 guru pengiring

Kerjasama daripada tuan amat kami hargai.

Sekian, terima kasih.

Yang menjalankan tugas,

( NORAINI BT. IBRAHIM )

Setiausaha,

Persatuan Bahasa Melayu.

**Andaikan bahawa anda diserang demam panas. Anda tidak dapat hadir ke sekolah selama dua hari. Tuliskan sepucuk surat kepada guru kelas anda untuk memberitahunya keadaan anda.**

Kampung Awek,

22000, Jerteh,

Terengganu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Guru kelas,

Tahun 6 kenanga,

Sekolah Kebangsaan Darau,

22000, Jerteh,

Terengganu.                                                                           20 OKTOBER  1998

Cikgu,

Tidak Dapat Hadir Ke Sekolah

Berhubung dengan perkara di atas, saya Habibah Bt. Ghazali murid Tahun 6 Kenanga ingin memaklumkan bahawa saya tidak hadir ke sekolah kerana diserang demam panas.

2.     Saya telah pun mendapatkan rawatan doktor di salah sebuah klinik. Doktor menasihatkan saya supaya berehat selama dua hari.

3.     Bersama-sama surat ini, saya sertakan surat akuan doktor untuk makluman dan tindakan cikgu. Saya berharap agar cepat sembuh dan dapat datang semula ke sekolah seperti biasa.

Atas perhatian dan kerjasama cikgu, saya dahului dengan ucapan

terima kasih.

Sekian.

Yang benar,

( HABIBAH BT. GHAZALI )

**Kelab Sains sekolah anda akan mengadakan  lawatan ke Stesen Penyiaran TV3 di Sri Pentas. Tuliskan sepucuk surat kepada pengarah stesen tersebut untuk memohon kebenaran.**

Kelab Sains,

Sekolah Kebangsaan Darau,

22000, Jerteh,

Terengganu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pengarah,

Stesen Penyiaran TV3,

Sri Pentas,

50164 Kuala Lumpur.                                                                18 OKTOBER 1998

Tuan,

Memohon Kebenaran Melawat Stesen Penyiaran TV3

Dengan segala hormatnya dimaklumkan bahawa Kelab Sains Sekolah Kebangsaan Darau akan mengadakan lawatan ke Stesen Penyiaran TV3 di Sri Pentas.

2.     Lawatan ini bertujuan untuk memberi pendedahan serta pengetahuan kepada murid-murid tentang cara-cara penerbitan dan penyiaran rancangan-rancangan di TV3.Tambahan pula televisyen merupakan satu alat komunikasi yang banyak memberi pengetahuan kepada murid-murid.

3.     Untuk makluman tuan, berikut adalah butir-butir lawatan kami :

                          Tarikh : 25.11.1998

                          Masa  : 10.30 pagi

                          Ahli     : 39 orang termasuk 4 guru pengiring

4.     Kami amat berbesar hati sekiranya tuan dapat memberikan jawapan dengan segera. Kerjasama daripada pihak tuan kami dahului dengan ribuan terima kasih.

Sekian.

Yang menjalankan tugas,

(UMMU ATIYAH BT. ABD. FATAH)

Setiausaha,

Kelab Sains.

**Sebuah buku yang kamu pinjam dari perpustakaan sekolah telah hilang. Tuliskan sepucuk surat kepada guru perpustakaan untuk menerangkan sebab-sebab kamu tidak boleh memulangkan buku tersebut.**

No.76, Kampung Darau,

22000, Jerteh,

Terengganu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Guru Perpustakaan,

Sekolah Kebangsaan Darau,

22000, Jerteh,

Terengganu.                                                                             17 OKtOBER 1998

Cikgu,

Buku Hilang

Merujuk kepada perkara di atas, saya Khushaima bt. Khairuddin murid Tahun 6 Kenanga ingin memaklumkan bahawa buku yang saya pinjam pada 14 Oktober 1998 telah hilang.

2.     Buku tersebut berjudul ‘Menanti Hari Esok’ karya Naimah Haji Hassan. Saya meminjam buku tersebut pada waktu rehat. Selepas itu, saya pergi makan di kantin. Setelah selesai makan, barulah saya sedar buku yang saya letak di atas bangku telah hilang.

3.     Saya akui kehilangan buku itu berpunca daripada kecuaian diri saya sendiri. Saya memohon maaf dan berjanji akan membayar ganti rugi atas kehilangan buku

tersebut.

Sekian untuk makluman cikgu. Terima kasih.

Yang benar,

(KHUSHAIMA BT. KHAIRUDIN)

